
LISTA NOMINALĂ
CU MEMBRII CONSILIULUI COMUNITAR CONSULTATIV
PRIVIND  PROTECŢIA DREPTURILOR COPILULUI DIN COMUNA BUCOVAT





 
1.Pop Gheorghe -  Primar Comuna Bucovat;
2.Luda Ionut - Viceprimar Comuna Bucovat;
3. Pesecan Daniela -  Director Școala Gimnazială Comuna Bucovat;
4. Petrisor Catalina -  Consilier Scolar Scoala Gimnaziala Bucovat;
5. Voican Andra - medic medicină de familie – „Cabinet medic de familie ” din Comuna Bucovat;
6. Straca Dumitru - preot în Parohia Ortodoxă  Comuna Bucovat;
[bookmark: _Hlk184209326]7. Muntean Dorin -  preot în Parohia Ortodoxă  Sat Bazosu Nou, Com. Bucovat;
8. Giurici Valentin -  pastor  în Biserica Baptista Comuna Bucovat;
9. Hliboceanu Radu -  pastor  în Biserica Penticostală Comuna Bucovat;
10. Miron Alex -  Sef  Post Poliția Națională Comuna Bucovat;
11.Gligor Meda -  secretar General Comuna Bucovat;
12. Iacoviciuc Oana Maria - Referent Asistenta Sociala în cadrul Compartimentului de       
     Asistență Socială al Primăriei  Comuna Bucovat- presedintele comisiei .

REGULAMENT DE  ORGANIZARE ŞI FUNCŢIONARE
A CONSILIULUI COMUNITAR CONSULTATIV
PRIVIND  PROTECŢIA DREPTURILOR COPILULUI
COMUNA BUCOVAT
 
Cap. I :  DISPOZIŢII GENERALE
 Art. 1.
Consiliul Comunitar  Consultativ  - CCC  privind Protecţia Drepturilor Copilului a fost înfiinţat prin HCL, conform Legii 272/2004 privind protecţia şi promovarea drepturilor copilului.
 Art. 2.
Mandatul membrilor  Consiliului Comunitar  Consultativ privind Protecţia Drepturilor Copilului se reînoieşte din 2 în 2 ani, sau se reactualizează componența cănd situația o impune prin Hotărârea Consiliului Local, la nominalizarea instituţiilor implicate în protecţia drepturilor copilului.
 Art. 3.
Nominalizarea membrilor pentru Consiliului Comunitar Consultativ privind Protecţia Drepturilor Copilului   se face avându-se  în vedere disponibilitatea şi influenţa acestora asupra membrilor comunităţii, precum şi receptivitatea la problematica socială.
 Art. 4.
Principiile care stau la baza funcţionării Consiliului Comunitar  Consultativ privind Protecţia Drepturilor Copilului:
  Respectarea interesului superior al copilului;
  Recunoaşterea valorii fiecărei persoane;
  Asigurarea egalităţii de şanse şi nediscriminare;
  Abordarea comprehensivă, globală şi integrată;
  Cooperarea şi parteneriatul.
 Art. 5.
         Consiliului Comunitar  Consultativ privind Protecţia Copilului este obligat să respecte, să promoveze şi să garanteze drepturile copilului stabilite prin Constituţie şi lege.

 Cap. II :  OBIECTUL ACTIVITĂŢII
 Art. 6.
Scopul Consiliului Comunitar  Consultativ  privind Protecţia Drepturilor Copilului este de a sprijini activitatea de asistenţa socială, prin promovarea interesului superior al copilului. 
În îndeplinirea mandatului, activitatea comisiei   urmăreşte în principal:
   promovarea şi respectarea drepturilor copilului;
   prevenirea separării copilului de părinţi şi sprijinirea familiei pentru a  îşi asuma responsabilităţile de supraveghere, îngrijire şi educare a copiilor;
   prevenirea abandonului şcolar, a delicvenţei juvenile, a consumului de droguri;
   promovarea unui stil de viaţă sănătos.
 Art. 7.
Funcţiile Consiliului Comunitar  Consultativ  privind Protecţia Drepturilor Copilului sunt:
1.      consultativă
2.      de colaborare
3.      de intervenţie primară
 Art.8.
Activitati compatibile cu natura şi rolul Consiliului Comunitar  Consultativ  privind Protecţia Drepturilor Copilului:
  identificarea copiilor aflaţi în dificultate
  organizarea de activităţi educative la nivel comunitar
  organizarea de campanii de informare pe diferite teme
  analizarea unor aspecte sociale care privesc comunitatea in anasamblu
  recomandari adresate Primarului sau Consiliului local pentru ameliorarea unor situatii sociale caracteristice comunitatii
  activitati de strangere de fonduri in folosul copiilor si a familiilor aflate in dificultate
  mediatizarea activitatii consiliului

 Cap. III:  STRUCTURA CONSILIULUI
 Art. 9.
Coordonarea consiliului se asigură de un preşedinte, șeful /Coordonatorul Compatimentului de Asistenţă Socială.
 Art. 10.
Atribuţiile preşedintelui Consiliului Comunitar  Consultativ  privind  Protecţia Drepturilor Copilului:
-          moderează întâlnirile comisiei;
-          stabileşte agenda întâlnirilor, în funcţie de propunerile membrilor comisiei;
-          invită reprezentanţi ai societăţii civile sau ai altor instituţii publice sau private, în funcţie de problemele aflate pe agenda întâlnirii;
-          coordonează activităţile comunitare propuse de membrii comisiei;
-          asigură promovarea activităţii comisiei în comunitate;
-          reprezintă consiliului în relaţia cu instituţiile şi organizaţiile locale, judeţene sau centrale, implicate în protecţia drepturilor copilului.
 Art 11.
Secretariatul consiliului este asigurat de Compatimentului de Asistenţă Socială., prin membrii săi din consiliu.
 Art. 12.
Atribuţiile secretariatului :
-          convoacă membrii consiliului la întâlnirile stabilite;
-          asigură legătura cu membrii consiliului ;
-          redactează procesele verbale ale întâlnirilor;
-          redactează rapoarte, informări privind activităţile desfăşurate ;
-          asigură multiplicarea şi distribuirea materialelor;
Art. 13.
Membrii Consiliului Comunitar  Consultativ privind Protecţia Drepturilor Copilului desfăşoară o activitate neremunerată, în regim de voluntariat.
Art. 14.
Atribuţiile membrilor consiliului:
-          să sesizeze consiliul   cazurile copiilor aflaţi în dificultate, identificaţi în cadrul instituţiilor în care activează ;
-          să facă parte din echipele multidisciplinare de intervenţie ;
-          să facă propuneri pentru organizarea de activităţi educative, campanii de informare, în funcţie de problematica identificată în rândul copiilor ;
-          să informeze, la nivelul instituţiei în care îşi desfăşoară activitatea curentă, asupra activităţii consiliului, asupra modalităţilor de sesizare a cazurilor şi asupra altor aspecte care au legătură cu activitatea consiliului.

 Art. 15.
Păstrarea confidenţialităţii informaţiilor cunoscute şi utilizate la un moment dat de către membrii consiliului constituie reguli de conduită pentru aceştia.

 Cap. IV: RAPORTURILE CONSILIULUI
 Art. 16.
Cu autorităţile administraţiei publice:
  consiliul  nu se subordonează autorităţii care l-a creat;
  consiliul este o structură comunitară independentă,  care sprijină Compatimentului de Asistenţă Socială pentru realizarea activităţilor de asistenţă socială şi protecţia copilului;
  consiliul  nu se substituie autorităţilor locale şi nici Compatimentului de Asistenţă Socială.;
  consiliul  are relatii de colaborare cu autorităţile locale, precum şi cu serviciile locale care au ca obiectiv de activitate asistenţa socială.
 
Art. 17.
Cu comunitatea:
  cetăţenii din comunitate pot fi invitaţi de către  consiliu  să participe la intâlnirile acesteia, în cadrul cazurilor luate în discuţie; daca un cetăţean refuză sa dea curs invitaţiei, cazul rămâne sa fie soluţionat conform procedurilor existente; în nici un caz, cetăţenii nu pot fi obligaţi să se prezinte in faţa consiliului;
  consiliul  poate doar să recomande cetăţenilor asumarea unor obligaţii;
  membrii consiliului sunt obligaţi să respecte toate drepturile cetăţenilor cu care vin în contact în aceasta calitate, fără discriminare;
 
Art. 18.
Între membrii consiliului:
  consiliul  acţionează ca o echipă;
  între membrii consiliului sunt relaţii de colaborare;
  membrii consiliului au aceeaşi poziţie în cadrul acesteia;
 
Cap. V: ORGANIZAREA
 
Art. 19.
Locul de desfăşurare al întâlnirilor consiliului este stabilit în sala de consiliu local al primăriei, sau prin rotaţie,  se poate stabili ca unele  întâlniri să se facă la sediile instituţiilor implicate, la propunerea membrilor consiliului.
 Art. 20.
Intâlnirile de lucru se desfăşoară anual sau semestrial, sau la solicitarea scrisă şi motivată a  unui membru al consiliului, în baza convocării membrilor, cu 5 zile înaintea datei stabilite. Intalnirile de lucru pot avea loc daca este intrunita majoritatea membrilor.
 Art. 21.
Absenţa unui membru al consiliului la întâlniri, se anunţă secretariatului, iar secretariatul va asigura informarea acestuia privind  tematica întâlnirii.
 Art. 22.
Consiliul poate invita la întâlniri, reprezentanţi ai societăţii civile sau ai altor instituţii publice sau private, în funcţie de problemele aflate pe agenda întâlnirii.

Cap. VI :  DISPOZIŢII FINALE
Art. 23
Cadrul legal de funcţionare al consiliului:
  Legea 272/2004 privind protecţia şi promovarea drepturilor copilului;
  Hotărârea nr 1437 /2004 privind organizarea şi metodologia de funţionare a consiliului pentru protecţia copilului.
Art.  24.
Divergenţele de opinii/ punctele de vedere contradictorii se manifestă ca atare doar in timpul întâlnirilor de lucru; concluziile şi deciziile consiliului, odată adoptate prin votul majorităţii sunt însuşite de fiecare membru în parte.
Art. 25.
Prezentul regulament poate fi modificat, la propunerea membrilor sau în cazul unor modificări legislative.
                                       

PRESEDINTE DE SEDINTA
CONSILIER LOCAL
AGOCI CLAUDIU-TIBERIU





















